学记

发虑宪，求善良，足以謏(sǒu,小有声音)闻，不足以动众；就贤体远，足以动众，未足以化（教化）民. 君子如欲化民成俗，其必由学乎！

玉不琢，不成器；人不学，不知道（"道"：古今异义，指儒家之道. ）. 是故古之王者建国君民，教学为先. 《兑(yuè“说”)命》曰：“念终始典于学”. 其此之谓乎！

虽有佳肴，弗食不知其旨也；虽有至道，弗学不知其善也. 是故学然后知不足，教然后知困（困惑）. 知不足然后能自反也，知困然后能自强也. 故曰：教学相长（促进）也. 《兑命》曰：“学学半”（前一个“学”字音xiào，本字读作“斅”，意思是教育别人，后一个“学”字音xué，意思是向别人学习）. 其此之谓乎！

古之教者，家有塾，党有庠（xiáng），术(suì)有序，国有学.

比年（隔一年）入学，中年考校. 一年视离经辨志；三年视敬业乐群；五年视博习亲师；七年视论学取友，谓之小成. 九年知类通达，强立（坚强的意志）而不反，谓之大成. 夫然后足以化民易俗，近者说（yuè “悦”）服而远者怀（向往）之，此大学之道也. 《记》曰："蛾（“蚁”）子时术之". 其此之谓乎！

大学始教，皮弁(biàn)祭菜，示敬道也. 《宵雅》肄（yì）三，官其始也. 入学鼓箧（qiè），孙（以逊顺之心）其业也. 夏楚（夏（jiǎ）圆和楚方，一种教杖）二物，收其威也. 未卜禘（dì）不视学，游其志也. 时观而弗语，存其心也. 幼者听而弗问，学不躐(liè 同后文“陵”，超越)等也. 此七者，教之大伦（纲要）也. 《记》曰：“凡学，官先事，士先志”. 其此之谓乎！

大学之教也，时教必有正业，退息必有居学. 不学操缦，不能安弦；不学博依，不能安诗；不学杂服，不能安礼. 不兴其艺，不能乐学. 故君子之于学也，藏焉修焉，息焉游焉. 夫然，故安其学而亲其师，乐其友而信其道，是以虽离师辅而不反也. 《兑命》曰“敬孙务时敏，厥修乃来”，其此之谓乎！

今之教者，呻其占毕，多其讯，言及于数，进而不顾其安，使人不由其诚，教人不尽其材，其施之也悖，其求之也佛. 夫然，故隐其学而疾其师，苦其难而不知其益也. 虽终其业，其去之必速，教之不刑，其此之由乎！

大学之法：禁于未发之谓豫；当其可之谓时；不凌节而施之谓孙；相观而善之谓摩. 此四者，教之所由兴也.

发然后禁，则扞格而不胜；时过然后学，则勤苦而难成；杂施而不孙，则坏乱而不修；独学而无友，则孤陋而寡闻；燕朋逆其师，燕辟废其学. 此六者，教之所由废也.

君子既知教之所由兴，又知教之所由废，然后可以为人师也. 故君子之教，喻也. 道而弗牵，强而弗抑，开而弗达. 道而弗牵则和，强而弗抑则易，开而弗达则思. 和、易以思，可谓善喻矣.

学者有四失，教者必知之. 人之学也，或失则多，或失则寡，或失则易，或失则止. 此四者，心之莫同也. 知其心然后能救其失也. 教也者，长善而救其失者也.

善歌者，使人继其声；善教者，使人继其志. 其言也，约而达，微而臧，罕譬而喻，可谓继志矣.

君子知至学之难易而知其美恶，然后能博喻，能博喻然后能为师，能为师然后能为长，能为长然后能为君. 故师也者，所以学为君也，是故择师不可不慎也. 《记》曰“三王四代唯其师”. 其此之谓乎！

凡学之道：严师为难. 师严然后道尊，道尊然后民知敬学. 是故君之所以不臣于其臣者二：当其为尸，则弗臣也；当其为师，则弗臣也. 大学之礼，虽诏于天子无北面，所以尊师也.

善学者，师逸而功倍，又从而庸之. 不善学者，师勤而功半，又从而怨之. 善问者如攻坚木，先其易者，后其节目，及其久也，相说以解. 不善问者反此. 善待问者如撞钟，叩之以小者则小鸣，叩之以大者则大鸣，待其从客，然后尽其声. 不善答问者反此. 此皆进学之道也.

记问之学，不足以为人师，必也听语乎！力不能问，然后语之，语之而不知，虽舍之可也.

良冶之子，必学为裘；良弓之子，必学为箕；始驾马者反之，车在马前. 君子察于此三者，可以有志于学矣.

古之学者，比物丑类，鼓无当于五声，五声弗得不和；水无当于五色，五色弗得不章；学无当于五官，五官弗得不治；师无当于五服，五服弗得不亲.

君子曰：大德不官，大道不器，大信不约，大时不齐. 察于此四者，可以有志于本矣. 三王之祭川也，皆先河而后海，或源也，或委也，此之谓务本！